
Bridge este un joc de levate cu cărți de joc folosind un pachet standard de 52 de cărți. Este 


jucat de patru jucători în două grupaţi în două echipe concurente, partenerii stând față în față la 
masa de joc. Milioane de oameni joacă bridge în toată lumea în cluburi, turnee, online și cu 
prietenii în privat, fiind unul dintre cele mai populare jocuri de cărți din lume. Federaţia Mondială 
de Bridge (WBF) este organismul de conducere pentru bridge competitiv internațional, cu 
numeroase alte organisme care guvernează jocul la nivel regional. 

Jocul constă în mai multe done, fiecare progresând în patru faze: împărţitul cărţilor, 


licitarea, jocul efectiv al mâinii, şi notarea rezultatelor. Împărţitul cărţilor şi notarea rezultatelor 

sunt activităţi procedurale, în timp ce licitarea şi jocul mâinii sunt cele două faze active competitive 
ale jocului. 

Cărțile sunt distribuite jucătorilor, iar apoi jucătorii licitează angajându-se sa câştige 
contractul, specificând numărul minim de levate pe care trebuie să le câştige partenerii care 
stabilesc în final contractul (din care va face parte declarantul) pentru a primi puncte pentru dona 
respectivă. În timpul licitaţiei, partenerii comunică informaţii despre mâna lor, inclusiv despre 
puterea lor generală şi despre lungimea culorilor lor, în mod natural sau folosind convenţii. Apoi 
se joacă dona, echipa declarantă încercând să-și îndeplinească contractul, iar echipa în defensivă 
încearcă să împiedice echipa declarantă să îşi atingă scopul. Punctele obținute într-o donă se 
calculează pe baza numărului de levate câştigate, a contractului şi a diverșilor factori care depind 
într-o anumită măsură de variaţia specifică a jocului. 

Rubber bridge este cea mai populară variantă pentru jocul informal, dar cea mai mare parte 
a jocului la cluburi şi în turnee implică o variantă de bridge duplicat, unde cărțile nu sunt re- 
împărțite la fiecare donă, ci fiecare donă este jucată de două sau mai multe mese diferite de jucători, 


pentru a permite evaluarea comparativă. 


Etimologie 
O teorie este că numele de bridge vine de la numele unui joc anterior. Bridge s-a diferențiat 
de whist odată cu crearea lui Biritch (sau whist-ul rusesc) în secolul al XIX-lea, şi a evoluat până 
la sfârşitul secolului al XIX-lea și începutul secolului al XX-lea în forma actuală de joc. Cuvântul 
biritch în sine este o ortografie a cuvântului rus Buprou (Gnpunii, Gupuu), o ocupaţie a unui 
funcționar diplomatic sau purtător de cuvânt. Unii experţi consideră însă că originea rusă a jocului 


este o eroare. 

O altă teorie este că soldaţii britanici au inventat jocul de bridge în timpul războiului din 
Crimeea. Jocul "şi-a luat numele de la Podul Galata (Galata Bridge), un pod care se întinde pe 
Cornul de Aur şi leagă părțile vechi şi noi ale Istanbulului din Europa, pe unde se pare că treceau 


în fiecare zi să meargă la o cafenea pentru a juca jocuri cu cărți de joc”. 


Istorie 

Bridge este un joc din famili jocurilor de levată, o dezvoltare a jocului de whist. Conform 
lui Oxford English Dictionary, bridge este pronunția în limba engleză a unui joc numit Biritch, 
care a fost cunoscut şi sub numele de whist rusesc. 

Cea mai veche carte cunoscută cu reguli pentru Biritch datează din 1886, autorul fiind John 
Collinson. Această carte şi versiunea sa ulterioară, The Saturday Review, din 28 mai 1906, 
consideră că Biritch a fost jucat iniţial de comunitatea rusă de la Constantinopol, având unele 
caracteristici comune cu varianta de whist Solo. Jocul a suferit în timp mai multe schimbări 
semnificative spre bridge, precum: dealer-ul alege culoarea de atu, sau deleagă partenerul său 
pentru aceasta, posibilitatea jocului fără atu, partenerul dealer-ului devine mână moartă, jocul de 
3NT, 4H şi SD, licitarea putea fi dublată şi redublată, şi existenţa bonusurilor pentru slam. Acest 
Joc, şi variantele sale cunoscute sub numele de bridge şi bridge-whist, au devenit populare în 
Statele Unite şi Marea Britanie în anii 1890, în ciuda dominaţiei de multă vreme a jocului de whist. 

În 1904 s-a dezvoltat auction bridge, în care jucătorii licitau în cadrul unei licitaţii 
competitive pentru a decide contractul şi declarantul. Obiectul jocului a devenit realizarea a cel 
puţin la fel de multe levate ca cele stabilite prin licitaţie, şi au fost introduse sancţiuni pentru 
incapacitatea de a obţine aceste levate. 

Jocul modern de bridge este rezultatul inovaţiilor în scor la auction bridge, făcute de Harold 


Stirling Vanderbilt şi alţii. Schimbarea cea mai semnificativă a fost că numai levatele stabilite prin 

contractat erau punctate, o schimbare care a dus la licitaţii mult mai deliberate şi interesante. De 
asemenea, o noutate a fost conceptul de vulnerabilitate, implicând sacrificii pentru a se proteja, iar 
diferitele scoruri au fost ajustate pentru a produce un joc mult mai echilibrat. Vanderbilt a stabilit 
regulile în 1925, astfel încât în câţiva ani jocul de bridge a devenit sinonim cu varianta de „bridge 
contract.” 

În Statele Unite ale Americii, cea mai mare parte a jocului de bridge jucate azi e contract 
bridge, jucat în cluburi, în turnee, şi online. În Marea Britanie, rubber bridge este încă popular atât 


în jocurile domestice cât şi în cluburi, la fel ca jocul de bridge duplicat. 


